Адрианов Константин Адрианович

Адрианов Константин Адрианович (1843-1909) — вĕрентевçĕ тата педагог. Чăваш интеллегенцийĕн пĕр ăруне (ратнине) пуçласа яраканĕ (унăн ачисем  вĕренсе пысăк çына тухнă). Ывăлĕсем:
 Адрианов Александр Константинович, — Чĕмпĕрти гимназире В.И.Ульянов-Ленинпа пĕр класра вĕреннескер; Хусан университечĕн историпе филологи факультетне пĕтернĕ (1896).
 Адрианов Николай Константинович (1869-1931), — чăвашран тухнă малтанхи тухтăрсенчен пĕри.Чувашская энциклопедия
 Адрианов Константин Константинович (1887-1971), — паллă тухтăр, Адрианов А.К. тата Адрианов Н.К. шăллĕ.Чувашская энциклопедияАдриановсен ачисем пурте Тури Туçара çуралнă пулмалла, анчах та, ашшĕ-амăшĕ Шетмĕре çĕр пайĕсем тытса тăнăран, çавăнта çуралнă пек хут тутарнă пулĕ аслисем пирки. Ку ыйтăва тĕплĕнрех тĕпчемелле. 
 Пурнăçĕ 
Константин Адрианович Адрианов Чĕмпĕр кĕпĕрнинчи Пăва уесĕнчи Мăрат вулăсне кĕрекен Шетмĕ ялĕнче 1843 çулхи çу уйăхĕн 20-мĕшĕнче (кивĕ стильпе) çуралнă. Халĕ çак ял пирĕн района кĕрет. 1978 çулхи çу уйăхĕн 24-мĕшĕнче ăна юнашарти Ишлĕ ялĕпе пĕрлештернĕ.
 Ăçта вĕренни 
Чĕмпĕрти уес вĕрентĕшĕнче пĕлÿ илнĕ.
 Ăçта ĕçлени 
Тури Туçари вăтам шкулта ĕçленĕ (1863-1900). Уес училищинчен вĕренсе тухсан (1863 çулхи çурлан 1-мĕшĕ) Константин Адриановича Туçари халăх училищине учитель пулса ĕçлеме янă. 

К.А.Адрианов Туçари халăх училищинче 1900 çулхи авăн уйăхĕн 12-мĕшĕччен ĕçленĕ. Кун хыççăн Пăва уесĕнчи Чурачăкра вăй хунă. Туçаран Мăрат вулăсĕнчи Чурачăкри училищĕне пуп хĕсĕрленине пула куçма тивнĕ. 1909 çулхи çу уйăхĕччен Хусан кĕпĕрнинчи Çĕрпỹ уесĕнчи Халайпуçĕнчи земство шкулĕнче ĕçленĕ. Халайпуç ялĕ каярахпа Çĕньял Чуракассипе сыпăннă (хальхи вăхăтра Красноармейски районĕнчи Шывпуç ял тăрăхне кĕрет).

Константин Адрианович Адрианов 1909 çулхи çу уйăхĕн 9-мĕшĕнче ỹпке шыççипе вилнĕ.

К.А.Адрианов çут ĕçĕнче 46 çула яхăн ĕçлесе те кĕпĕрнери земствăран хăйне пенси памалла тăвасса кĕтсе илеймен.
 Михаил Иванов журналист тата историк пĕлтерниАсăннă çăлкуç. — с.29-30 

<Куçару: >

 Чыславсем 
1879 çулхи авăн уйăхĕн 5-мĕшĕнче Константин Адрианова халăха вĕрентес тĕлĕшпе тунă ĕç-семшĕн кăкăр çине хăюпа çакса çỹремелли "Тăрăшулăхшăн" кĕмĕл медальпе наградăланă.
 Вуламалли 
 Иванов, Михаил. Самое сокровенное. // Иванова В. А., Иванов М. И. И20 Радуга над Волгой/Худож. В. И. Х арламов.— М.: Сов. Россия, 1980.— 192 с., ил., 8 л. ил.— (В семье российской, братской).

 Каçăсем 
 Генеалогическая база знаний: персоны, фамилии, хроника
 Асăрхавсем 

Категори:Педагогсем, алфавитпа
Категори:Пайăр çынсем:Чăваш Ен
Категори:Пĕрлĕх ĕçченĕсем
Категори:Раççей педагогĕсем
Категори:1863 çулта çуралнисем
Категори:Çăвăн 20-мĕшĕнче çуралнисем
Категори:1909 çулта вилнисем
Категори:Çăвăн 9-мĕшĕнче вилнисем